b'\n_START_ARTICLE_\nPax Romana (zdru\xc5\xbeenje)\n_START_PARAGRAPH_\nPax Romana je mednarodno zdru\xc5\xbeenje katoli\xc5\xa1kih \xc5\xa1tudentov, ustanovljeno 1921 v Fribourgu (\xc5\xa0vica) kot "International Confederation of Catholic Student Associations". Cilji Pax Romane so bili \xc5\xa1irjenje katoli\xc5\xa1kega nauka med \xc5\xa1tudenti, re\xc5\xa1evanje nakopi\xc4\x8denih dru\xc5\xbebenih problemov v duhu katoli\xc5\xa1ke morale in razvoj mednarodnega \xc5\xa1tudentskega sodelovanja na osnovi katoli\xc5\xa1kega pacifizma. Od 1947 se Pax Romana kot mednarodno zdru\xc5\xbeenje katoli\xc5\xa1kih \xc5\xa1tudentskih dru\xc5\xa1tev in dru\xc5\xa1tev katoli\xc5\xa1kih razumnikov sestoji iz dveh avtonomnih organizacij: Pax Romana Mednarodno gibanje katoli\xc5\xa1kih \xc5\xa1tudentov (angl. IMCS; fr. MIEC) in Pax Romana Mednarodno gibanje katoli\xc5\xa1kih razumnikov (angl. ICMICA; fr. MIIC). Danes so cilji Pax Romane evangelizacija univerz in univerzitetne kulture ter podpiranje kr\xc5\xa1\xc4\x8danskega miselnega sveta na intelektualnem in kulturnem podro\xc4\x8dju; Pax Romana je s strani Sv. sede\xc5\xbea priznana kot "International Catholic Organisation" in ima posvetovalni status pri OZN in drugih mednarodnih organizacijah.'